stanford-oval/wikipedia huggingface dataset:
Napolin koulukunta
Historia > Uusnapolilainen koulukunta

Kolmas koulukunta (uusnapolilainen koulukunta) asetti puhtaasti musiikilliset ainekset tärkeämmälle sijalle. Siihen kuuluivat muun muassa Andossi, Piccinni, Sarti, Paisiello, Comarosa ja J. C. Bach. Näistä useammat tunnetaan buffa-oopperoiden säveltäjinä.
Tyyli

Napolilaisen koulukunnan piirissä  alkusoittotyypistä tuli tärkeä klassisen soitinmusiikin, erityisesti sinfonian kehittymisen kannalta. Yleensä aariat olivat da capo -muotoisia, eli niissä kerrattiin kappaleen alku aivan lopussa. Napolilaisen oopperan muoto perustuu orkesterin samaan tai lyhennettyyn toistuvan osuuden ja soolon vuoropuheluun.
Tyyli > Opera Buffa

Opera buffan eli ”koomisen oopperan” sanotaan syntyneen, kun konservatoriolaiset tekivät pilkkaa opettajiensa leipälajista opera seriasta.
Tyyliin kuuluu melodian yksinkertaisuus, joka noudattaa kansanlaulujen ja -tanssien periodista symmetriaa. Basso lähinnä tukee melodialinjaa. Säkeet muodostuivat säännönmukaisesti, jossa 2-, 4- ja 8-tahtiset säkeet ovat normina.
Uuden Etelä-Walesin yliopisto

| Uuden Etelä-Walesin yliopisto> The University of New South Wales |
| --- | --- |

Motto:  Scientia Manu et Miente
Perustettu:  1949 (juuret johtavat vuoteen 1843)
Tyyppi:  julkinen
Säätiön varat:  1,0082 mrd AUD
Rehtori:  Frederick G. Hilmer
Kansleri:  David Gonski
Henkilökunta:  6014
Opiskelijoita:  46 706 (2021)
Sijainti:  Sydney, Uusi Etelä-Wales  Australia
Kampus:  kaupunki, puistot, 38 hehtaaria
Yhteistyö:  Universitas 21
Sivusto:  http://www.unsw.edu.au
Uuden Etelä-Walesin yliopisto (engl. The University of New South Wales, lyhyesti UNSW) on yksi Australian johtavia yliopistoja. Se sijaitsee Kensingtonissa, maan suurimman kaupungin Sydneyn osassa. Yliopisto on perustettu vuonna 1949. Vuonna 2021 opiskelijoita oli yhteensä 46 706.
Yliopiston kirjasto
Oppilaitoksen tieteellisiä saavutuksia korostava kiinalainen ARWU-yliopistoranking arvioi yliopiston maailman huippuyliopistojen listallaan 2021 sijalle 65. Korkeatasoisiksi tieteenaloiksi yliopistossa arvioitiin esimerkiksi vesivarojen ja kaivostekniikan aihepiirit, joissa UNSWn saavutukset arvioitiin ARWU-vertailun mukaan maailman 10. korkeatasoisimmaksi.
Aiheesta muualla

Kuvia tai muita tiedostoja aiheesta Uuden Etelä-Walesin yliopisto Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Ranska  BnF data  Saksa  Israel  Yhdysvallat  Tšekki  Australia  Puola 
Maantieteelliset:  MusicBrainz place 
Tieteilijät:  CiNii 
Taiteenala:  ULAN 
Henkilöt:  Trove 
Muut:  SNAC  IdRef  Te Papa (New Zealand)
Jesús Vallejo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jesús Vallejo Lázaro
Syntymäaika: 5. tammikuuta 1997 (ikä 28)
Syntymäpaikka: Zaragoza, Espanja
Pelipaikka: keskuspuolustaja
Pituus: 184 cm
Paino: 79 kg
Seura
Seura: Real Madrid
Pelinumero: 18
Junioriseurat
2007–2014: Zaragoza
Seurat
| Vuodet | Seura | O | (M) |
| 2014–2015 | Zaragoza | 30 | (1) |
| 2015– | Real Madrid | 18 | (1) |
| 2015–2016 | → Zaragoza | 20 | (0) |
| 2016–2017 | → Eintracht Frankfurt | 25 | (1) |
| 2019–2020 | → Wolverhampton | 2 | (0) |
| 2020–2021 | → Granada | 32 | (0) |
| 2023– | → Granada | 2 | (0) |
Maajoukkue
| 2013 | Espanja U16 | 1 | (0) |
| 2013–2014 | Espanja U17 | 6 | (0) |
| 2014–2015 | Espanja U19 | 11 | (2) |
| 2015–2019 | Espanja U21 | 22 | (0) |
| 2021 | Espanja U23 | 5 | (0) |
 Seurajoukkueuran tilastot kattavat vain kansalliset sarjat, päivitetty 23. tammikuuta 2024.  Maajoukkueuran tilastot päivitetty 31. joulukuuta 2020.
| Mitalit> Maa:   Espanja.Miesten jalkapallo. Olympialaiset  | Mitalit> Maa:   Espanja.Miesten jalkapallo. Olympialaiset  | Mitalit> Maa:   Espanja.Miesten jalkapallo. Olympialaiset  | Maa:   Espanja> Miesten jalkapallo. |
| --- | --- | --- | --- |
|  Hopeaa | Tokio 2020 | Jalkapallo |  |
Jesús Vallejo Lázaro (s. 5. tammikuuta 1997 Zaragoza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan keskuspuolustaja.
Seurajoukkueura

Vallejo liittyi Real Zaragozan nuorisoakatemiaan vuonna 2007 ollessaan 10-vuotias. 26. heinäkuuta 2013 nuorisojoukkueissa esitettyjen vakuuttavien peliesitysten jälkeen hän teki ensimmäisen ammattilaissopimuksensa seuran kanssa.
23. elokuuta 2014 Vallejo nostettiin suoraan seuran edustusmiehistöön ja hän teki ensiesiintymisensä joukkueessa maan toiseksi korkeimmalla sarjatasolla Segunda Divisiónissa ottelussa Recreativo de Huelvaa vastaan. 26. joulukuuta 2014 hän teki uuden vuoteen 2019 asti ulottuvan sopimuksen seuran kanssa.
Ensimmäisen maalinsa edustusjoukkueessa hän teki 5. huhtikuuta 2015 ottelussa Tenerifeä vastaan. Samaisessa ottelussa joukkueen päävalmentaja Ranko Popović ojensi Vallejolle kapteeninnauhan, jota hän kantoi loppukauden ajan.
31. heinäkuuta 2015 Real Madrid ilmoitti tehneensä Vallejon kanssa kuusivuotisen sopimuksen. Hänestä maksettiin arviolta noin 6 miljoonan euron siirtokorvaus. Vallejo jatkoi kauden 2015–2016 lainasopimuksella kasvattajaseurassaan Zaragozassa. Hän pelasi Zaragozassa kaikkiaan 50 Espanjan kakkosliigan ottelua ja teki yhden maalin.
Kaudeksi 2016–2017 Vallejo siirtyi lainasopimuksella saksalaisseura Eintracht Frankfurtiin, jossa teki 25 bundesliigaottelussa yhden maalin.
7. heinäkuuta 2017 ilmoitettiin Vallejon palaavan Real Madridiin ja liittyvän seuraavalla kaudella 2017–2018 joukkueen vahvuuteen. Hän sai käyttöönsä pelinumeron 3, joka vapautui seurasta poislähteneeltä Pepeltä. Hän pelasi Realissa kahden kauden aikana 12 Primera Divisiónin ottelua, joissa teki yhden maalin. Mestarien liigassa, jonka Real voitti 2017–2018, hän pelasi kummallakin kaudella yhden ottelun.
Vallejo vietti syyskauden 2019 lainalla Wolverhamptonissa, jossa pelasi kaksi Englannin Valioliigan ottelua. Seuraavat puolitoista kautta hän pelasi Granadassa, jossa hänen tililleen tuli 32 Espanjan pääsarjaottelua sekä kymmenen peliä Eurooppa-liigassa. Kesällä 2021 hän palasi Real Madridiin, jossa pelasi seuran tuplamestaruuskaudella 2021–2022 viisi ottelua Primera Divisiónissa ja kahdessa ottelussa yhteensä kahdeksan minuuttia Mestarien liigassa.
Maajoukkueura

Vallejo on pelannut Espanjan nuorisomaajoukkueissa. Hän oli vuonna 2015 alle 19-vuotiaiden Euroopan-mestaruuden voittaneen joukkueen kapteeni. Hän pelasi turnauksen kaikki viisi ottelua alusta loppuun. Alle 21-vuotiaiden EM-kilpailuissa hän pelasi neljä ottelua sekä Espanjan hopeajoukkueessa 2017 että kultajoukkueessa 2019. Jälkimmäisessä turnauksessa hän oli joukkueen kapteeni. Hän pelasi viidessä ottelussa Espanjan saavuttaessa hopeaa vuonna 2021 järjestetyissä Tokion olympialaisissa.
Aiheesta muualla

Kuvia tai muita tiedostoja aiheesta Jesús Vallejo Wikimedia Commonsissa
Jesús Vallejon tilastot BDFutbol-sivustolla (englanniksi)
Jesús Vallejon tilastot Soccerway-sivustolla (englanniksi)
Eurooppa-neuvoston puheenjohtaja

| Eurooppa-neuvoston puheenjohtaja |
| --- | --- |
 
 
 Nykyinen António Costa 1. joulukuuta 2024 lähtien
Virka-asunto:  Europa-rakennus
Nimittäjä:  Eurooppa-neuvosto
Kauden pituus:  Kaksi ja puoli vuotta, uusittavissa kerran
Perustettu:  1. joulukuuta 2009
Ensimmäinen:  Herman Van Rompuy
Kotisivut:  http://www.consilium.europa.eu/
Eurooppa-neuvoston puheenjohtaja johtaa Euroopan unionin jäsenvaltioiden valtion- tai hallitusten päämiehistä koostuvaa Eurooppa-neuvostoa. Eurooppa-neuvoston puheenjohtajasta käytetään toisinaan mediassa nimitystä EU-presidentti tai EU:n presidentti. Eurooppa-neuvosto ja sen puheenjohtaja olivat epävirallisia asemassa ennen Lissabonin sopimuksen voimaantuloa vuonna 2009. Tätä ennen Eurooppa-neuvoston kokouksia johti Euroopan unionin neuvoston puolen vuoden välein vaihtuvan puheenjohtajamaan valtion- tai hallituksen päämies.
Ensimmäinen Lissabonin sopimuksen mukainen pysyvä Eurooppa-neuvoston puheenjohtaja oli Herman Van Rompuy, joka aloitti tehtävässä 1. joulukuuta 2009. Vuonna 2014 puheenjohtajaksi valittiin puolalainen Donald Tusk, jota seurasi belgialainen Charles Michel vuonna 2019. Joulukuun 2024 alussa virkaan astui portugalilainen António Costa.
Tehtävät

Lissabonin sopimuksella muutettiin Sopimusta Euroopan unionista (SEU) säätämäällä artiklassa 15 Eurooppa-neuvostosta ja sen puheenjohtajasta. Kyseisen artiklan mukaan Eurooppa-neuvoston puheenjohtajan tehtäviä ovat
toimiminen Eurooppa-neuvoston kokouksissa puheenjohtajana ja sen työskentelyn ohjaaminen
huolehtiminen Eurooppa-neuvoston kokousten valmistelusta ja sen työskentelyn jatkuvuudesta Euroopan komission puheenjohtajan kanssa ja yleisten asioiden neuvoston työskentelyn pohjalta
yhteenkuuluvuuden ja yhteisymmärryksen helpottamiseen pyrkiminen Eurooppa-neuvostossa
kertomuksen antaminen Euroopan parlamentille jokaisesta Eurooppa-neuvoston kokouksesta
EU:n ulkoinen edustus yhdessä unionin ulkoasioiden ja turvallisuuspolitiikan korkean edustajan kanssa.
EU:n ulkoinen edustus on SEU artikla 15 sanamuodosta huolimatta jakautunut komission puheenjohtajan, Eurooppa-neuvoston puheenjohtajan ja korkean edustajan kesken. Esimerkiksi teollisuusmaiden G8- tai G7-ryhmässä Euroopan unionia edustavat sekä komission että Eurooppa-neuvoston puheenjohtajat.
Puheenjohtajat > Pysyvät puheenjohtajat

| vuosi | kuva | puheenjohtaja | valtio |
| --- | --- | --- | --- |
| 2009–2014 |  | Herman Van Rompuy |  Belgia |
| 2014–2019 |  | Donald Tusk |  Puola |
| 2019–2024 |  | Charles Michel |  Belgia |
| 2024– |  | António Costa |  Portugali |
Eläke-Fennia

Eläke-Fennian entinen logo.
Eläke-Fennian entinen toimitalo.
Keskinäinen vakuutusyhtiö Eläke-Fennia oli Suomessa vuosina 1998–2013 toiminut työeläkevakuutusyhtiö.
Eläke-Fennia huolehti yksityisalojen työntekijöiden ja yrittäjien työeläketurvasta.
Eläke-Fennia aloitti toimintansa 1. heinäkuuta 1998, ja se jatkoi vuonna 1947 perustetun Eläke-Varman toimintaa. Eläke-Fennian toimitusjohtaja oli kevääseen 2001 saakka Risto Kausto, jonka jälkeen toimitusjohtaja oli Lasse Heiniö. Eläke-Fennia oli osa Fennia-ryhmää. Lisäksi Eläke-Fennian yhteistyökumppaneita olivat Lähivakuutus, Säästöpankki-ryhmä, Handelsbanken sekä vakuutusmeklarit.lähde?
Eläke-Fennian eläkevarat vuoden 2009 lopussa olivat noin 6,16 miljardia euroa. Vakuutettuja yhtiöllä on yli 210 000 ja eläkkeensaajia noin 82 000. Eläke-Fennia sijoitti eläkevarat joukkovelkakirjalainoihin, osakkeisiin ja kiinteistöihin. Eläke-Fennia omisti muun muassa osuudet Kauppakeskus Sellosta ja Kauppakeskus Jumbosta.lähde?
Eläke-Fennia yhdistyi LähiTapiola Eläkeyhtiön kanssa Työeläkevakuutusyhtiö Eloksi vuoden 2014 alussa.
Luettelo Azerbaidžanin maavoimien kalustosta

Tämä on luettelo Azerbaidžanin maavoimien nykyisestä kalustosta.
Panssaroidut ajoneuvot > Taistelupanssarivaunut

| Nimi | Tyyppi | Määrä | Kuva | Huom>  |
| --- | --- | --- | --- | --- |
| T-90 | Taistelupanssarivaunu | 94 |  |  |
| T-72 | Taistelupanssarivaunu | 244 |  |  |
| T-55 | Taistelupanssarivaunu | 95 |  |  |
Panssaroidut ajoneuvot > Rynnäkköpanssarivaunut

| Nimi | Tyyppi | Määrä | Kuva | Huom>  |
| --- | --- | --- | --- | --- |
| BRM-1 | Rynnäkköpanssarivaunu | 15 |  |  |
| BMP-3 | Rynnäkköpanssarivaunu | 100 |  |  |
| BMP-2 | Rynnäkköpanssarivaunu | 33 |  |  |
| BMP-1 | Rynnäkköpanssarivaunu | 43 |  |  |
| BTR-80A | Rynnäkköpanssariajoneuvo | 7 |  |  |
| BMD-1 | Ilmakuljetteinen rynnäkköpanssarivaunu | 20 |  |  |
Panssaroidut ajoneuvot > Panssariajoneuvot

| Nimi | Tyyppi | Määrä | Kuva | Huom>  |
| --- | --- | --- | --- | --- |
| BTR-70 | Panssaroitu miehistönkuljetusajoneuvo | 132 |  |  |
| BTR-60 | Panssaroitu miehistönkuljetusajoneuvo | 10 |  |  |
| Matador | Panssaroitu miehistönkuljetusajoneuvo | 45 |  |  |
| Marauder | Panssaroitu miehistönkuljetusajoneuvo | 45 |  |  |
| MT-LB | Kuljetuspanssarivaunu | 336 |  |  |
Kenttätykistö > Telatykit

| Nimi | Tyyppi | Määrä | Kuva | Huom>  |
| --- | --- | --- | --- | --- |
| 2S1 Gvozdika | Panssarihaupitsi | 46 |  |  |
| 2S3 Akatsija | Panssarihaupitsi | 6 |  |  |
| 2S19 Msta-S | Panssarihaupitsi | 18 |  |  |
| ATMOS 2000 | Ajoneuvoalustainen haupitsi | 5 |  |  |
| 2S7 Pion | Telatykki | 12 |  |  |
| 2S9 NONA | Haupitsi/kranaatinheitinajoneuvo | 18 |  |  |
| 2S31 Vena | Haupitsi/kranaatinheitinajoneuvo | 18 |  |  |
Kenttätykistö > Kenttätykit

| Nimi | Tyyppi | Määrä | Kuva | Huom>  |
| --- | --- | --- | --- | --- |
| D-30 | Kanuunahaupitsi | 129 |  |  |
| M-46 | Kanuunahaupitsi | 36 |  |  |
| 2A36 Giatsint-B | Kanuunahaupitsi | 18 |  |  |
| D-20 | Kanuunahaupitsi | 24 |  |  |
Kenttätykistö > Raketinheittimistö

| Nimi | Tyyppi | Määrä | Kuva | Huom>  |
| --- | --- | --- | --- | --- |
| BM-21 | Raketinheitin | 43 |  |  |
| IMI Lynx | Raketinheitin | 9+ |  |  |
| RAK-12 | Raketinheitin | 12 |  |  |
| TOS-1A | Raketinheitin | 6 |  |  |
| BM-30 Smerch | Raketinheitin | 30 |  |  |
Kenttätykistö > Kranaatinheittimet

| Nimi | Tyyppi | Määrä | Kuva | Huom>  |
| --- | --- | --- | --- | --- |
| Cardom | Kranaatinheitin | 5 |  |  |
| PM-38 | Kranaatinheitin | 107 |  |  |
Panssarintorjuntaohjukset

| Nimi | Tyyppi | Kuva | Huom>  |
| --- | --- | --- | --- |
| 9K11 Maljutka | Panssarintorjuntaohjus |  |  |
| 9K111 Fagot | Panssarintorjuntaohjus |  |  |
| 9K113 Konkurs | Panssarintorjuntaohjus |  |  |
| 9K115 Metis | Panssarintorjuntaohjus |  |  |
| Spike | Panssarintorjuntaohjus |  |  |
Ilmatorjunta > Ilmatorjuntaohjukset

| Nimi | Tyyppi | Kuva | Huom>  |
| --- | --- | --- | --- |
| 9K35 Strela-10 | Ilmatorjuntaohjus |  |  |
| 2K11 Krug | Ilmatorjuntaohjus |  |  |
| 9K33 Osa | Ilmatorjuntaohjus |  |  |
| 9K37M BUK-M1 | Ilmatorjuntaohjus |  |  |
Ilmatorjunta > Olalta laukaistavat ilmatojuntaohjukset

| Nimi | Tyyppi | Kuva | Huom>  |
| --- | --- | --- | --- |
| 9K32 Strela | Ilmatorjuntaohjus |  |  |
| 9K34 Strela-3 | Ilmatorjuntaohjus |  |  |
| Igla-1 | Ilmatorjuntaohjus |  |  |
| 9K338 Igla-S | Ilmatorjuntaohjus |  |  |
Ballistiset ohjukset

| Nimi | Tyyppi | Määrä | Kuva | Huom>  |
| --- | --- | --- | --- | --- |
| OTR-21 Totška | SRBM | noin 4 |  |  |
Tutkat

| Nimi | Tyyppi | Kuva | Huom>  |
| --- | --- | --- | --- |
| SNAR 1 | Tykistötutka |  |  |
| SNAR 2/6 | Tykistötutka |  |  |
| SNAR 10 | Tykistötutka |  |  |
| GS-13 | Tykistötutka |  |  |
Miehittämättömät ilma-alukset

| Nimi | Tyyppi | Määrä | Kuva | Huom>  |
| --- | --- | --- | --- | --- |
| Aeronautics Aerostar | Miehittämätön ilma-alus | 3 |  |  |
Kurī

| Kurī |
| --- | --- |

Avaintiedot
Alkuperämaa:   Uusi-Seelanti
Määrä:  kuollut sukupuuttoon
Rodun syntyaika:  1200-luku
Alkuperäinen käyttö:  liharuoka, vaate- ja aseenkoriste, uhrilahja, linnun metsästys
Muita nimityksiä:  gurī, pero, kararehe, Maori Dog, New Zealand Native Dog, gos de polinèsia, "polynesiankoira"
FCI-luokitus:  ei FCI-rotu
Ulkonäkö
Paino:  13–15 kg
Väritys:  valko-musta tai keltainen
Kurī on sukupuuttoon kuollut polynesialainen koirarotu, jota kasvattivat Uudessa-Seelannissa asuvat maorit. Sen nimitys kurī on maorin kieltä. Rotu hävisi 1800-luvun aikana.
Ulkonäkö

Ulkonäöltään kurī oli pieni ja pitkäkarvainen. Sen koko oli suunnilleen sama kuin bordercollien. Sillä oli pieni pää, pystyt korvat ja voimakkaat leuat. Kuono muistutti terrierien kuonoa, ollen suippokärkinen. Niska ja olkapäät olivat kookkaat ja jalat lyhyet. Väritys oli valkoinen mustin merkein. Joillakin yksilöillä turkki oli keltainen. Koiran häntä oli tuuhea ja pystykorvan hännän kaltainen. Kurīt painoivat noin 13–15 kiloa ja ne olivat kookkaampia kuin muut Polynesian saarten koirat. Kurīn ulkonäköä on kuvailtu rumaksi.
Luonne ja käyttäytyminen

Rodun luonnetta on kuvailtu laiskaksi ja hajuaistia heikoksi. Joidenkin kuvausten mukaan se ei myöskään haukkunut. Joutilaaseen henkilöön tai pelkurina pidettyyn saatettiin viitata koiriin liittyvillä nimillä.
Jotkin maorien suullisen perinteen tarinat kertovat villiintyneistä kurīsta. Koirien annettiin syödä kalojen ruuantähteitä, mutta tästä huolimatta nälkä vei ne usein leirien ulkopuolelle, missä ne kohtasivat alkuperäisiä eläinlajeja - liskoja, sammakoita ja lintuja - joita ne alkoivat saalistaa. Waitomossa on luola nimeltä Ruakurī, joka merkitsee koiran luolaa tai pesää. Tarinan mukaan eräs linnustaja joutui koirien hyökkäyksen kohteeksi luolan lähellä, minkä takia niiden etsimiseksi järjestettiin pyydystysretkiä. Villiintyneiden koirien nappaamiseen käytettiin tāwhiti-nimistä ansaa. Eri puolilla Uutta-Seelantia on Tāwhitikurī-nimisiä paikkoja, joka viittaa tāwhitin käyttöpaikkaan. Eteläsaarella koirien nappaamiseen käytettiin kiimaisia kesyjä koiria, jotka houkuttelivat luokseen villiintyneitä.
Alkuperä

Kurīt polveutuivat Uuden-Seelannin ensimmäisten siirtolaisten 1200-luvulla saarille tuomista koirista. Toisen teorian mukaan maorit olisivat vieneet ne saarille jo 900-luvulla. Rodun levinneisyydestä saarilla ei tiedetä paljoa, mutta ilmeisesti se ei ollut rotuna kovin menestyksekäs. Kuitenkin kapteeni James Cookin mukana olleet tiedemiehet kohtasivat niitä vuosien 1770–1779 välillä tehtyjen matkojen aikana useissa eri paikoissa eri puolilla Uutta-Seelantia.
Kurīn tarkkaa häviämisajankohtaa ei tiedetä. Ne ilmeisesti harvinaistuivat ensin niiden risteydyttyä eurooppalaisten mukanaan tuomien koirarotujen kanssa ja hävisivät lopulta tästä syystä kokonaan vain muutaman vuoden kuluttua eurooppalaisten siirtolaisten tulosta alueelle. Eurooppalaisten siirtolaisten tultua kaikki villiintyneet koirat ammuttiin havaittaessa ja lopulta ne hävitettiin kokonaan. Tosin tuolloin kurīt olivat jo paljolti sekoittuneet villiintyneisiin eurooppalaisiin rotuihin. 1800-luvun lopulla oli enää mahdotonta löytää puhdasrotuisia yksilöitä mistään osasta Uutta-Seelantia.
Uuden-Seelannin museon kokoelmissa on vuonna 1876 Waikavan lähistöllä villinä eläneen kurīn ja sen täysikasvuisen pennun jäännökset.
Käyttö

Kurīt olivat maoreille tärkeä ravinnon lähde. Toisin kuin monille muille Tyynenmeren saarille asettuneet polynesialaiset, maorit eivät tuoneet mukanaan sikoja ja kanoja. Tästä syystä koiran lihan tärkeys korostui. Ensimmäiset siirtolaiset saattoivat kuitenkin esimerkiksi harjoittaa moanmetsästystä, minkä takia koiria oli tarjolla olevan ruuan määrän takia runsaammin ja ne tapettiin nuorempina, jolloin niiden liha oli parempilaatuista. Koirien lukumäärän takia maorien ei myöskään tarvinnut huolehtia kannan säilymisestä. Myöhemmin maorit ruokkivat koiria lähinnä kalalla ja ne tapettiin vanhempina. Koiran lihaa pidettiin herkkuna. Kapteeni Cookin mukaan kurīn liha maistui lampaalta.
Koiran nahkaa käytettiin asusteissa, luita koruissa ja hampaita ongenkoukuissa. Koiria myös uhrattiin Tūmatauenga-sodanjumalalle.
Maorien suullisen perinteen mukaan koiria on käytetty myös apuna lintujen pyydystämisessä. 1800-luvulla niitä tiedetään käytetyn kiivin, kakapon, vekaluhtakanan ja sulttaanikanan metsästyksessä. Kiiviä metsästettäessä metsästäjä matki kiivin ääntelyä ja sen tullessa lähelle hän päästi koiran nappaamaan sen. Huonosti lentäviä sulttaanikanoja peloteltiin lentämään vastatuuleen, jolloin koirat saivat otettua ne kiinni.
Maorien perinteessä

Monien maorien tarinoiden mukaan koiria oli jo Hawaikilla, josta maorit uskovat esi-isiensä saapuneen Uuteen-Seelantiin. Erään tarinan mukaan koirat liittyivät Uuden-Seelannin asuttamiseen. Hawaikilaisella päällikkö Houmaitawhitilla oli koira nimeltä Pōtaka Tawhiti, jonka eräs kilpaileva päällikkö Uenuku söi. Houmaitawhitin poika Tamatekapu huomasi tapahtuneen koiran hengen ulvoessa Uenukun vatsassa. Tapahtuma aloitti sodan Hawaikilla, jonka takia Tamatekapu lopulta matkusti Uuteen-Seelantiin. Useissa eri kertomuksissa koirat liittyvät myös tavalla tai toisella kanootteihin, joilla siirtolaiset tulivat saarille.
Aiheesta muualla

Wikimedia Commonsissa on kuvia tai muita tiedostoja aiheesta .
W. Colenso: Notes on The Ancient Dog of The New Zealanders nzetc.org. 1877. (englanniksi)
Täytetyn kurīn pää.
Augustus Earlen maalaus War Speech kuvaa kaksi maoripäällikköä kurīn kanssa vuonna 1827 tai 1828.
Täytetty kurī, Museum of New Zealand Te Papa Tongarewa, kuva vuodelta 1924.
Puropellon koulu

| Puropellon koulu> Itäinen kansalaiskoulu |
| --- | --- |
 Puropellon koulu kuvattuna Sepänkadun ja Kupittaankadun risteyksessä vuonna 2019.
Sijainti:  Mäntymäki, Turku
Koordinaatit:  -
Tyyppi:  yläkoulu
Perustettu:  1958
Lakkautettu:  -
Rehtori:  Mervi Viipuri
Luokat:  7-9
Oppilaita:  620
Opiskelijoita:  -
Verkkosivut
Puropellon koulu (ent. Itäinen kansalaiskoulu) on Turun Mäntymäen kaupunginosassa toimiva yläaste. Vuoden 2025 tammikuussa koulussa oli yhteensä 620 oppilasta ja 32 luokkaa. Koulun rehtori on Mervi Viipuri.
Koulutalo on valmistunut vuonna 1958, ja se on peruskorjattu kokonaan 2010-luvulla. Koulussa toimii oma valmistuskeittiö.lähde?
Puropellon koulu on urheiluyläkoulu, joka toimii tiiviissä yhteistyössä Turun Seudun Urheiluakatemian kanssa. Vuosittain koulussa aloittaa uusi liikuntaluokka, johon pyritään keväällä testeillä. Puropellon ilmaisutaitopainotteisuus näkyy muun muassa valinnaisainetarjonnassa sekä teatteria, musiikkia ja liikeilmaisua yhdistävissä esityksissä. Koulussa on tähän tarkoitukseen suunniteltu teatteritila ja tarvittava tekniikka.lähde?
Turun terrori-iskun tehnyt Abderrahman Bouanane kävi Puropellon koulun perusopetukseen valmistavan opetuksen luokkaa vuoden 2016 elokuusta vuoden 2017 kesäkuuhun.
Ilkivalta

Vuoden 2019 aikana Puropellon koulussa oli lukuisia ilkivaltatapauksia. WC-tiloissa oli muun muassa potkittu pönttöjen vesisäiliöitä irti ja rikottu ilmastointikanavia. Lisäksi suihkujen päitä oli irrotettu niin, että vesi suihkuaa kattoon asti. Tammikuussa 2020 koulun vessat päätettiin lukita ilkivallan ehkäisemiseksi; nyt niihin pääsee vain pyytämällä opettajaa avaamaan oven. Ennen WC-tilojen sulkemista ilkivalta oli maksanut koululle jopa 5 000 euroa.
Historia

Unto Toivonen suunnitteli Puropellon koulun vuonna 1956 Turun kaupungin talonrakennusosastolla. Katselmukset tehtiin 1958. Koulun julkisivu on eterniittiä ja tiiltä. Vuonna 1958 koulu aloitti toimintansa uudessa koulurakennuksessa Kupittaankadun ja Sepänkadun kulmassa, aluksi nimellä Itäinen kansalaiskoulu  Jo ensimmäisenä lukuvuotena koulussa oli 1215 oppilasta ja 56 opettajaa. Se oli tuolloin Suomen suurin kansalaiskoulu ja oppilasmäärältään suurin koulu Turussa. 1960-luvun loppupuolella rakennuksessa aloitti Kunnallinen kokeilukeskikoulu. 1970-luvun alussa kansalaiskoulu muuttui kokeiluperuskoulun yläasteeksi ja sai nimen Puropellon koulu.
Koulun alumni

Puropellon koulussa on opiskellut vuosien varrella usea julkisuuden henkilö. Laulaja ja lauluntekijä Evelina (oik. Eveliina Maria Tammenlaakso) opiskeli Puropellon koulussa vuosina 2008–2011. Tammenlaakson musiikinopettaja Puropellon yläkoulussa sai hänet kiinnostumaan musiikista. Tammenlaakso on kertonut olleensa yläkoulussa koulukiusattu. Tv- sekä radiojuontaja ja videobloggaaja Maria Veronica Verho kävi yläkoulun yhdeksännen luokan Puropellon koulussa, opiskeltuaan Turun Steiner-koulussa koko peruskoulun ajan.
Panssarintorjuntaohjus

9M14 Maljutka / AT-3 Sagger ATGM telavivilaisessa museossa (2005).
Yhdysvaltalainen TOW-panssarintorjuntaohjus. White Sands Missile Range Museum.
Humveesta laukaistu TOW-panssarintorjuntaohjus.
Panssarintorjuntaohjus (Pst-ohjus, Pst-ohj.) on panssaroitujen maalien tuhoamiseen tarkoitettu rakettikäyttöinen maaliin ohjattava tai itseohjautuva ase.